**ВЕЋУ ИНСТИТУТА ЗА ХЕМИЈУ**

**Извештај о завршном раду кандидаткиње Сара Вучићевић, студенткиње ОАС Хемија, модул: Истраживање и развој**

Завршни рад под насловом:

**„Синтеза и карактеризација деривата хистамина - испитивање интеракција са БСА и ДНК молекулима“**

кандидаткиње **Сара Вучићевић**, **студента ОАС Хемија**, пријављен је 14. 06. 2024. године. Веће Института за хемију је за припрему извештаја одредило комисију у следећем саставу:

Др Вера Дивац, доцент (ментор)

Др Драгана Стевановић, доцент

Др Андрија Ћирић, доцент

Кандидаткиња **Сара Вучићевић** након самосталног прегледа литературе написала је Завршни рад, на основу којег комисија подноси Већу Института за хемију следећи

**И З В Е Ш Т А Ј**

**1. Биографија кандидата**

**Сара Вучићевић** рођена је 30.07.2001. године у Крагујевцу, Република Србија. Основну школу „ 21. октобар “ у Крагујевцу завршава 2016. године и исте године уписује средњу школу Прву крагујевачку гимназију, смер природно-математички. Након завршене средње школе 2020. године уписује Основне академске студије на Природно-математичком факултету, Универзитета у Крагујевцу, студијски програм Хемија, смер истраживање и развој.

**2.**  **Извештај о завршном раду**

Завршни рад кандидаткиње **Саре Вучићевић** под насловом: **„Синтеза и карактеризација деривата хистамина -** **испитивање интеракција са БСА и ДНК молекулима“**, се састоји од три целине: Општег дела, Наших радова и Експерименталног дела. У општем делу дат је преглед литературе који обухвата значај хистамина, ванилина и Шифових база, док је у Нашим радовима и Експерименталном делу детаљно описана синтеза и карактеризација Шифове базе која је добијена полазећи од хистамина и ванилина, као и испитивање њених интеракција са БСА и ДНК молекулима. Рад је написан ћириличним писмом, садржи 9 слика, две шеме и 52 литературна податка које је користила у току писања овог рада.

**3**. **Предлог комисије**

Имајући у виду претходно наведене чињенице комисија коју је именовало Веће катедре за хемију предлаже да се рад под претходно наведеним насловом прихвати као **Завршни рад** и да се одобри његова одбрана.

У Крагујевцу,

09. 09. 2024. године **КОМИСИЈА**

1. Др Вера Дивац, доцент - ментор

2. Др Драгана Стевановић, доцент

3. Др Андрија Ћирић, доцент